fr nl hu hu hu hu hu nl hu hu sk hu hu hu en ca hu hu hu hu hu en hu hu hu en hu en hu fr hu hu hu hu hu eu hu ru hu hu hu en en en en en en hu en hu hu fr hu hu hu hu en hu hu hu nl hu sv tr nl fr nl hu hu hu hu hu hu hu hu hu hu hu hu hu hu hu hu hu hu hu fr fr hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt sk hu nl nl hu hu hu hu hu nl hu en cs de hu fr hu hu fr ru en en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en bg br ca id de eo es et eu fa fi fr de hbs_lat id it ja ko lb it nl nb fr pl pt ro ru en hbs_lat en sk hbs_lat sv tr fy ur tr pl zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 19.
Ugrás a navigációhoz Ugrás a kereséshez
Az art déco stílusú városháza
Woluwe-Saint-Lambert kerület elhelyezkedése a Brüsszel Fővárosi Régióban
56 303 fő (2018. jan. 1.)[1]
A Wikimédia Commons tartalmaz Woluwe-Saint-Lambert témájú médiaállományokat.
Sint-Lambrechts-Woluwe (holland kiejtése: sɪnt ˈlɑmbrɛxts ˈʋoːlyʋə) vagy Woluwe-Saint-Lambert (francia) egyike a Brüsszel fővárosi régiót alkotó 19 alapfokú közigazgatási egységnek, községnek. A kerület egyike a Brüsszelben található elegánsabb lakóövezeteknek, jellegében leginkább Uccle-hez hasonlít, vagy például Londonban a Kensington és Chelsea kerületre. A kerületben vegyesen találhatók apartmanok, sorházak és saját kerttel rendelkező családi házak.
1 A kerület elnevezése
3.2 A 16. századtól napjainkig
5 A kerület híres szülöttei
Mivel a brüsszeli régió hivatalosan kétnyelvű ezért a kerület nevének két változata létezik: Sint-Lambrechts-Woluwe (hollandul) vagy Woluwe-Saint-Lambert (franciául). A kerület nevét a francia kiejtést követve gyakran Woluwénak írják, illetve rövidítésekben WSL-ként használják. Ezen felül használatos még a Woluwe-St-Lambert verzió is.
Az Avenue de Broqueville
A 13. századi Lindekemale vízimalom
A kerület Brüsszel keleti oldalán, a városi körgyűrű 1-2 kijáratához közel található, Brüsszel egyik leginkább dombos része, sok fásított területtel és számos parkkal. A kerületen keresztülfolyik a Woluwe-folyó. A kerületben található a Leuveni Katolikus Egyetem brüsszeli campusa, valamint számos belga rádió és televíziós társaság, mint például az RTL Group, székhelye. A kerültben számos bevásárlóutca található, mint például az Avenue Georges Henrilaan, illetve a Woluwe Shopping Centre, a Roodebeek metrómegállónál. A kerület legjelentősebb utcáit és útjait jelentős 20. századi belga politikusok után nevezték el, mint például Avenue Charles de Broquevillelaan és az Avenue Paul Hymanslaan. A kerület alatt fut a brüsszeli metró 1-es (korábban 1B) vonala, és itt található a vonal végállomása is (Stokkel–Stockel).
A Wolubilis kulturális központ
A kerületben folyó ásatások számos, a bronzkorból származó leletet tártak fel, annak jeleként, hogy ez a terület meglehetősen korán benépesült. A kerület elődjének számító falu első említése azonban a 11. századból származik, amikor a Woluwe-folyó melletti erdőt kivágták és az irtást mezőgazdasági felhasználásra előkészítették. A 12. sz.-ból származik a kerület legrégebbi templomának román stílusú tornya, amelyet Szent Lambert-nek szenteltek, aki a 7. században Maastricht püspöke volt, és a mai Liège városa közelében szenvedett vértanúságot.
A 12. század végén a Saint Lambert-egyházközséget és a hozzá tartozó földeket a brüsszeli Szent Mihály és Szent Gudula káptalanháznak (a mai katedrális elődjének) adományozták. Számos alapítvány és kórház telepedett ekkor a Woluwe-folyó völgyébe.
A középkor nagy részében Woluwe a Brabanti Hercegség része volt, a herceg egyik hűbérurának irányítása alatt. A Woluwe menti területek egy része a Forest / Vorst-i és a leuveni 't Park apátságok része volt.
A 16. századtól napjainkig[szerkesztés]
A kerület lakossága egészen napjainkig túlnyomórészt földművelőkből állt, a környék elsősorban a mezőgazdasággal foglalkozott. A 16. századtól kezdve települt a környékre a brüsszeli nemesség és a tehetősebb papság egy része, néhány ekkor épült kastély a mai napig fennmaradt. 1897-ben a Chausse de Tervueren megépítésével, illetve a városi közlekedés fejlődésével a kerület egyre közelebb került a brüsszeli polgároknak, akik a csendet és nyugalmat keresve nagy számban költöztek ide.
A városiasodás igazán csak a 20. században vett lendületet, ekkor épültek ki jómódú polgárságnak otthont adó lakónegyedek, követve az akkor divatos Art Noveau és art déco stílusokat. Ezek jó része a Brand Whitlock Boulevard környékén látható.
A folyamat napjainkban is tart, egyre újabb és újabb lakónegyedek épülnek, amelyek elsősorban a tehetősebb brüsszelieket, illetve az Európai Unió és különböző nemzetközi vállalatok által foglalkoztatott külföldieket vonzanak.
A Woluwe-folyó völgyében számos parkot alakítottak ki, mint például a Parc de Woluwe, a Parc des Sources vagy a Parc Malou.
A román stílusú Saint-Lambert-templom legkorábbi része a harangtorony. A templomot a 18-19. század során több alkalommal átépítették és kibővítették.
A templommal szemben található a Hof van Brussel kastély, amely a 16-17. sz.-ban épült, bár egyes részei a 12. századból származnak. Az épület névadója az első birtokos, a „van Brussel” (franciául a „de Brouxelles”) család volt.
A kerületi önkormányzat központja az 1930-as években épült városháza, amely a metró Tomberg megállója közelében áll.
A Parc de Roodebeekben található a kerületi múzeum, amely a brüsszeli építész Emile Devos tervei alapján épült.
A neoklasszikus stílusú, 1776-ban épült Château Malou a hasonló nevű park közepén áll.
A Hof ten Berg tanya a 18. sz.-ból származik, egykor a Vorst apátság része volt a körülötte fekvő mintegy 100 hektáros területtel együtt.
A 12. sz.-i Lindekemale vízimalom a Parc Malou szélén áll, manapság mint étterem működik.
A Slot kastély Woluwe korábbi urainak volt a lakhelye, 1500 körül épült
A Wolubilis kulturális központ és színházat 2006-ban avatták fel, az épületegyüttes az Avenue Paul Hymanslaanon található, a metró Roodebeek megállójához közel.
A kerület híres szülöttei[szerkesztés]
Jules Malou, belga politikus (1810–1886), 1871–1878 között Belgium miniszterelnöke
A belga királyi család számos tagja, mint például Princess Louise, Prince Nicolas, és Prince Aymeric
A kerület futballcsapata a belga 3. osztályban versenyző Royal White Star Woluwe (RWSW). A klub a Chemin du Struykbeken-en található Fallon Stadium-ban edz, illetve itt játsszák az otthoni mérkőzéseket. A csapat honlapja: www.whitestar.be
A KV Woluwe-Zaventem a brüsszel melletti Zaventem város csapata.
↑ Wettelijke Bevolking per gemeente op 1 januari 2018. Statbel. (Hozzáférés: 2019. március 9.)
↑ Bevolking per gemeente op 1 januari 2020. Statbel
Wolubilis kulturális központ (francia és holland)
A belgiumi Brüsszel fővárosi régiót alkotó kerületek
Anderlecht ·  Auderghem / Oudergem ·  Berchem-Sainte-Agathe / Sint-Agatha-Berchem ·  Brüsszel ·  Etterbeek ·  Evere ·  Forest / Vorst ·  Ganshoren ·  Ixelles / Elsene ·  Jette ·  Koekelberg ·  Molenbeek-Saint-Jean / Sint-Jans-Molenbeek ·  Saint-Gilles / Sint-Gillis ·  Saint-Josse-ten-Noode / Sint-Joost-ten-Node ·  Schaerbeek / Schaarbeek ·  Uccle / Ukkel ·  Watermael-Boitsfort / Watermaal-Bosvoorde ·  Woluwe-Saint-Lambert / Sint-Lambrechts-Woluwe ·  Woluwe-Saint-Pierre / Sint-Pieters-Woluwe
Brüsszel fővárosi régió miniszterelnöke ·  Brüsszel fővárosi régió parlamentje ·  Brüsszel kormányzója
A lap eredeti címe: „https://hu.wikipedia.org/w/index.php?title=Woluwe-Saint-Lambert&oldid=24696650”
Brüsszel fővárosi régió kerületei
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 19., 10:21
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.